pythainlp/thaigov-v2-corpus-22032023 huggingface dataset:
วันจันทร์ที่ 9 สิงหาคม 2564
รัฐมนตรีว่าการกระทรวงยุติธรรม มอบผู้บัญชาการเรือนจำทั่วประเทศ ต้องมีสต๊อกยาฟ้าทะลายโจร 50 เม็ดต่อคน ภายในเดือนสิงหาคม หวังกลางเดือนนี้ผู้ติดเชื้อในคุกลดลง
รัฐมนตรีว่าการกระทรวงยุติธรรม มอบผู้บัญชาการเรือนจำทั่วประเทศ ต้องมีสต๊อกยาฟ้าทะลายโจร 50 เม็ดต่อคน ภายในเดือนสิงหาคม ย้ำต้องรู้วิธีการใช้ให้ยารักษาผู้ต้องขังติดโควิดอย่างรวดเร็ว หวังกลางเดือนนี้ผู้ติดเชื้อในคุกลดลง
เมื่อเวลา 11.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผ่านระบบวีดีโอคอนเฟอเร็นซ์ ร่วมกับ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ พร้อมด้วยผู้บริหารและผู้บัญชาการเรือนจำทั่วประเทศ เพื่อติดตามสถานการณ์โควิด-19 ในเรือนจำ
นายสมศักดิ์ กล่าวว่า ตนต้องขอบคุณทุกท่านที่เอาจริงเอาจังจนผู้ติดเชื้อลดลงมา แต่ตนอยากให้ลดลงอีกเรื่อยๆ และต้องปฏิบัติตามมาตรการต่างๆ อย่างเข้มงวด ในส่วนของการรักษาผู้ต้องขังที่ติดเชื้อโควิด ขณะนี้เราได้สั่งแคปซูลฟ้าทะลายโจร 100,000 กระปุก แต่ของยังมาไม่ครบจำนวน เพราะการผลิตไม่เพียงพอต่อความต้องการของประชาชนที่มีความต้องการทั่วประเทศ ดังนั้นเราต้องมีการปรับแผนปรับตัว ให้ผู้ต้องขังเข้าถึงยารักษา ผบ.เรือนจำทุกเรือนจำขอให้จัดหา แบบบดราคาเม็ดละประมาณ 1 บาท ทำอย่างไรให้มีเพียงพอ ตนจึงอยากให้ ผบ.เรือนจำช่วยตัวเอง โดยการปลูกและผลิต และขอให้ ผบ.เรือนจำทุกแห่ง คำนวณจำนวนของฟ้าทะลายโจรแคปซูล จะต้องมีสำรองประมาณคนละ 50 แคปซูลต่อผู้ต้องขัง 1 คน หากมีผู้ต้องขัง 1,000 คน ต้องมี 50,000 แคปซูล ไว้เป็นสต๊อกสำรอง ภายในสิ้นเดือน ส.ค. นี้ต้องมี เราจะต้องทำอย่างไรให้มี ซึ่งบางเรือนจำมีการสต็อกของไว้เรียบร้อยแล้ว ซึ่งเรื่องนี้เป็นความปลอดภัยและจะทำให้ผู้ติดเชื้อภายในเรือนจำไม่เพิ่มขึ้น
นายสมศักดิ์ กล่าวอีกว่า การมีสต๊อกสำรอง 50 แคปซูลต่อคน จะเป็นแบบบดก็ได้ แต่ต้องมี นี่คือวิธีการทำงาน ทุกคนต้องใช้วิจารณญาณให้ถูก และการให้ยาต้องรวดเร็ว ซึ่งหากใช้การตรวจ PCR จะตกหัวละ 2,000 บาท แต่หากใช้ยาฟ้าทะลายโจรจะแค่ไม่กี่บาท ดังนั้น ผบ.เรือนจำทุกเรือนจำต้องจัดหาเตรียมพร้อมไว้ และต้องศึกษาด้วยว่าจะต้องใช้อย่างไร แต่ละกระปุกมีสารแอนโดรกาฟลอไรด์เท่าไร และในการประชุมครั้งต่อไปจะสุ่มถาม เพราะหากเราไม่รู้เราจะใช้ไม่ถูกและจะรักษาไม่ได้ นอกจากนี้ตนต้องการให้ข้าราชการของกระทรวงยุติธรรมที่เดินเข้าออกเรือนจำ ต้องมีสเปรย์แอลกอฮอล์ติดตัวไว้พ่นฆ่าเชื้อตลอดเวลา เพื่อลดการติดเชื้อ สุดท้ายตนขอขอบคุณทุกท่าน ขณะนี้เราเข้าสู่การปฏิบัติที่แท้จริง เชื่อว่ากลางเดือนนี้ยอดผู้ติดเชื้อในเรือนจำจะลดลง
วันจันทร์ที่ 1 พฤศจิกายน 2564
เปิด 17 พื้นที่นำร่องรับนักท่องเที่ยววันแรก
วันจันทร์ที่ 1 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (1พ.ย.64) เป็นวันแรกของการเปิดให้นักท่องเที่ยวจากประเทศความเสี่ยงต่ำ 45 แห่งกับ 1 เขตบริหารพิเศษฮ่องกง สามารถเดินทางเข้ามาท่องเที่ยวในประเทศไทย ในพื้นที่นำร่องด้านการท่องเที่ยว 17 จังหวัดได้โดยไม่ต้องกักตัว โดยจะต้องเป็นผู้ได้รับวัคซีนป้องกันโรคโควิด-19 และมีกรมธรรม์ประกันภัยครอบคลุมค่าใช้จ่ายในการรักษาพยาบาลตามเกณฑ์ที่กำหนด สำหรับการควบคุมโรคในพื้นที่นำร่อง 17 จังหวัดนั้น ใช้มาตรการป้องกันการติดเชื้อแบบครอบจักรวาล และยังคงห้ามจัดกิจกรรมที่มีการรวมกลุ่มบุคคลมากกว่า 500 คน ทั้งนี้ ได้ยกเลิกการห้ามออกนอกเคหะสถานสำหรับพื้นที่นำร่องที่เคยเป็นเขตพื้นที่ควบคุมสูงสุดและเข้มงวดแล้ว โดยมีผลตั้งแต่เวลา 23.00 น.ของเมื่อวาน(31ต.ค.64)
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 22 มกราคม 2565
โฆษกรัฐบาลสวน "พิธา" ถามใจตัวเองก่อน อยากเป็นเสาหลักให้ประชาชนหรือใครกันแน่ ยันเสถียรภาพรัฐบาลยังเหนียวแน่น สถานการณ์ใน พปชร.เรื่องปกติของพรรคการเมือง
โฆษกรัฐบาลสวน "พิธา" ถามใจตัวเองก่อน อยากเป็นเสาหลักให้ประชาชนหรือใครกันแน่ ยันเสถียรภาพรัฐบาลยังเหนียวแน่น สถานการณ์ใน พปชร.เรื่องปกติของพรรคการเมือง เหน็บเสียสมาธิทำงานเพราะต้องคอยแก้ข่าวที่ทำประชาชนสับสน
วันที่ 22 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายพิธา ลิ้มเจริญรัตน์ ส.ส.บัญชีรายชื่อ และหัวหน้าพรรคก้าวไกล ระบุว่า ปัญหาความขัดแย้งภายในพรรคพลังประชารัฐจะส่งผลกระทบต่อเสถียรภาพทางการเมืองของรัฐบาลแน่นอน ฝ่ายค้านต้องเป็นเสาหลักในการสู้วิกฤตขณะที่รัฐบาลไม่มีสมาธิในตอนนี้ว่า ยืนยันว่ารัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยังบริหารประเทศเพื่อแก้ปัญหาความเดือดร้อนให้กับประชาชนอย่างเต็มที่ พรรคร่วมรัฐบาลยังคงเหนียวแน่น ร่วมกันทำงานอย่างเข้าขา ขณะที่สถานการณ์ในพรรคพลังประชารัฐนั้นถือเป็นเรื่องปกติของพรรคการเมือง ซึ่งทุกพรรคก็เคยเป็น แต่สุดท้ายก็จบลงด้วยดี ดังนั้น หากจะมีคนที่เสียสมาธิ ก็น่าจะเป็นนายพิธามากกว่า ที่สบช่อง เห็นโอกาส หลังจากที่ฝ่ายค้านไร้ประสิทธิภาพในการทำงานมานาน จึงเสียสมาธิ รีบโดดเกาะกระแส กลัวตกขบวนไปกับเขาด้วย
"หากฝ่ายค้านเป็นเสาหลักในการทำหน้าที่ตรวจสอบการทำงานของรัฐบาลอย่างเข้มแข็ง ประชาชนย่อมได้ประโยชน์สูงสุด แต่ที่ผ่านมาเห็นมีแต่โดดไปร่วมกับม็อบบนถนนบ้าง ทะเลาะกับพรรคร่วมฝ่ายค้านด้วยกันเองบ้าง จึงไม่แน่ใจว่าอยากจะเป็นเสาหลักให้กับใครกันแน่ อยากให้ถามใจตัวเองก่อน ถ้านายพิธาอยากเป็นเสาหลักให้กับประชาชน ก็ควรกลับมาทำหน้าที่ฝ่ายค้านในสภาฯ ให้เต็มที่ ไม่ใช่คอยจ้องแต่จะเล่นเกมส์การเมืองจนลืมหน้าที่ที่ฝ่ายค้านควรต้องทำ และถ้ารัฐบาลจะต้องเสียสมาธิ ก็เพราะต้องมาคอยแก้ข่าวที่ฝ่ายค้านทำให้ประชาชนสับสนรายวัน แทนที่จะได้เร่งแก้ปัญหาให้กับประชาชนอย่างที่ควรจะเป็นมากกว่า" นายธนกร กล่าว
วันพฤหัสบดีที่ 8 กรกฎาคม 2564
พม. ตั้งศูนย์ต่อต้านข่าวปลอม (Anti-Fake News Center) เร่งจัดการปัญหาข่าวปลอม 24 ชั่วโมง
พม. ตั้งศูนย์ต่อต้านข่าวปลอม (Anti-Fake News Center) เร่งจัดการปัญหาข่าวปลอม 24 ชั่วโมง
วันที่ 3 ก.ค. 64เวลา 12.00 น. ณ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์เปิดเผยว่า ด้วย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ทุกส่วนราชการจัดตั้งศูนย์ต่อต้านข่าวปลอม (Anti-Fake News Center) ประจำกระทรวง เพื่อเร่งชี้แจงข่าวสารด้วยข้อมูลที่ถูกต้องตามข้อเท็จจริงให้ประชาชนได้รับทราบและเข้าใจอย่างรวดเร็วทันเหตุการณ์ เนื่องจากมีการเผยแพร่ข้อมูลข่าวสารจำนวนมากอันเป็นเท็จ หรือที่คลาดเคลื่อนจากความเป็นจริงในหลายช่องทาง โดยเฉพาะอย่างยิ่งสื่อออนไลน์ ทำให้สร้างความเข้าใจผิดและเกิดความสับสนให้กับประชาชนในวงกว้าง โดยเฉพาะอย่างยิ่งในช่วงสถานการณ์การแพร่ระบาดของโรคโควิด 19
นางพัชรีกล่าวต่อไปว่า ทั้งนี้ จึงได้มีการจัดตั้งศูนย์ต่อต้านข่าวปลอม (Anti-Fake News Center) กระทรวง พม. เพื่อเป็นศูนย์กลางการชี้แจงประเด็นข่าวปลอม (Fake News) ของกระทรวง พม. และบูรณาการการทำงานร่วมกับศูนย์ต่อต้านข่าวปลอม (Anti-Fake News Center) กระทรวงดิจิทัลเพื่อเศรษฐกิจและสังคม โดยมีกระบวนการดำเนินการ ดังนี้ (1) การเฝ้าข่าว 24 ชั่วโมงจากสื่อต่างๆ รวมทั้งสื่อออนไลน์ (2) การวิเคราะห์ข่าวและชี้แจงข้อเท็จจริง โดยวิเคราะห์ข่าวปลอมและประสานข้อมูลกับหน่วยงานสังกัดกระทรวง พม. ทั้งในส่วนกลางและส่วนภูมิภาคทั่วประเทศ เพื่อชี้แจงข้อเท็จจริงโดยเร็วที่สุด (3) สื่อสารสังคม โดยเผยแพร่ประชาสัมพันธ์ข้อมูลที่ถูกต้องตามข้อเท็จจริงผ่านสื่อมวลชน และสื่อของกระทรวง พม. และ (4) การดำเนินคดีทางกฎหมาย กรณีข่าวปลอมที่ก่อให้เกิดความเสียหายต่อกระทรวง พม. รวมถึงเปิดช่องทางรับเรื่องร้องเรียนหรือรับฟัง ความคิดเห็นเกี่ยวกับข่าวปลอมผ่านศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสร้างความระหนักรู้ด้วยช่องทางที่หลากหลาย โดยเฉพาะสื่อออนไลน์ ถึงผลกระทบของข่าวปลอมแก่บุคลากร กลุ่มเป้าหมาย และชุมชนในพื้นที่
วันอังคารที่ 21 กันยายน 2564
ประกาศ ขสมก. ประจำวันที่ 21 กันยายน 2564​ พบพนักงานติดเชื้อไวรัส COVID-19 จำนวน​ 8 ราย
ประกาศ ขสมก. ประจำวันที่ 21 กันยายน 2564​ พบพนักงานติดเชื้อไวรัส COVID-19 จำนวน​ 8 ราย
1)พนักงานขับรถโดยสารธรรมดา สาย 26 เพศชาย อายุ 55 ปี
2) พนักงานขับรถโดยสารธรรมดา สาย 71 เพศชาย อายุ 53 ปี
3) พนักงานบัญชีค่าโดยสาร ระดับ 2 อู่กำแพงเพชร เพศหญิง อายุ 48 ปี
4) พนักงานบัญชีค่าโดยสาร ระดับ 2 อู่กำแพงเพชร เพศชาย อายุ 58 ปี
5) พนักงานเก็บค่าโดยสารรถธรรมดา สาย 23 เพศหญิง อายุ 23 ปี
6) พนักงานขับรถโดยสารธรรมดา สาย 45 เพศชาย อายุ 54 ปี
7)​​ พนักงานขับรถโดยสารปรับอากาศ สาย 205 เพศชาย อายุ 26 ปี
8) พนักงานธุรการ ระดับ 2 งานธุรการปฏิบัติการเดินรถ อู่วัดไร่ขิง เพศชาย อายุ 40 ปี
วันพุธที่ 14 กรกฎาคม 2564
จ่ายแล้ว 87 ล้านบาท เงินเยียวยาว่างงานเหตุสุดวิสัย
....
อัปเดตความคืบหน้าการช่วยเหลือนายจ้างและผู้ประกันตน ม.33 ในกลุ่ม 4 กิจการ (กิจการก่อสร้าง กิจการที่พักแรมและบริการด้านอาหาร กิจการศิลปะ ความบันเทิงและนันทนาการ และกิจการบริการอื่น ๆ) จากกรณีว่างงานเพราะเหตุสุดวิสัย ในพื้นที่ควบคุมสูงสุดและเข้มงวด 10 จังหวัด (กทม. นนทบุรี ปทุมธานี นครปฐม สมุทรสาคร สมุทรปราการ นราธิวาส ปัตตานี ยะลา และสงขลา) ตั้งแต่วันที่ 28 มิ.ย. 64 เป็นต้นมา
.
ล่าสุด สำนักงานประกันสังคมได้จ่ายเงินเยียวยาตามสิทธิฯ อาทิ เงินชดเชย ร้อยละ 50 ของค่าจ้าง ไปแล้ว 17,920 ราย คิดเป็นจำนวนเงินกว่า 87 ล้านบาท
.
แบ่งเป็น กิจการก่อสร้าง 16,468 ราย เป็นเงิน 79,801,420.45 บาท กิจการร้านอาหารและภัตตาคาร 1,452 ราย เป็นเงิน 7,829,613.35 บาท โดยเป็นการตัดจ่ายทุกวันศุกร์ และนำจ่ายเงินให้ลูกจ้างทุกวันจันทร์ ซึ่งคนงานในกิจการก่อสร้างจะได้รับเป็นเงินสด ส่วนกิจการอื่น ๆ จะโอนเงินเข้าบัญชีลูกจ้างโดยตรง
.
สำหรับกรณีลูกจ้างที่ยังไม่ได้เงิน ขอให้เร่งดำเนินการ ดังนี้
1.ให้นายจ้างรับรองในระบบ e-service ว่ามีลูกจ้างกี่ราย หยุดงานตั้งแต่วันไหนถึงวันไหน
2.ลูกจ้างต้องยื่นแบบ สปส. 2 - 01/7 ให้แก่นายจ้างส่งต่อให้สำนักงานประกันสังคม เพื่อการพิจารณาวินิจฉัยจ่ายเงินโดยเร็วต่อไป
Cr. สำนักงานประกันสังคม กระทรวงแรงงาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 14 เมษายน 2565
คืบหน้า! รัฐบาลเตรียมส่ง "แรงงานไทยกลุ่มแรก" ไปทำงานซาอุดีฯ ภายใน 3 เดือน หลังลงนาม MOU ผู้สนใจไปทำงานต่างประเทศ โทร.สายด่วน 1506 กด 2
.....
หลังจากที่รัฐบาลไทยโดยกระทรวงแรงงาน กับกระทรวงทรัพยากรมนุษย์และการพัฒนาสังคมแห่งซาอุดีอาระเบีย ได้ลงนามข้อตกลงความร่วมมือ จำนวน 2 ฉบับ ประกอบด้วย 1.ข้อตกลงว่าด้วยการจัดหาแรงงาน และ 2.ข้อตกลงว่าด้วยการจัดหาแรงงานทำงานบ้าน เมื่อวันที่ 28 มี.ค. ที่ผ่านมานั้น
.
ล่าสุด นายจ้างซาอุดีฯ ได้แจ้งความต้องการตำแหน่งงาน, เงื่อนไขการจ้างงานและคุณสมบัติของแรงงาน มายังกระทรวงแรงงานแล้ว โดยกรมการจัดหางานจะคัดเลือกคนหางานจากศูนย์ทะเบียนคนหางาน ที่ลงทะเบียนแจ้งความประสงค์ไว้เป็นลำดับแรก
.
หากคนหางานในศูนย์ทะเบียนฯ ไม่เพียงพอ หรือไม่มีคุณสมบัติตรงตามความต้องการของนายจ้าง จะดำเนินการประกาศรับสมัครต่อไป และจะเร่งส่ง "แรงงานกลุ่มแรก" ภายใน 3 เดือนหลังลงนาม MOU
.
ทั้งนี้ กรมการจัดหางานได้แจงค่าใช้จ่ายการเดินทางไปทำงาน กรณีจัดส่งโดยรัฐ ประมาณ 32,800 บาท ดังนี้
.
-ค่าบัตรโดยสารเครื่องบินไปซาอุดีอาระเบีย ประมาณ 20,000 บาท
-ค่าธรรมเนียมการยื่นขอวีซ่าแบบเข้าออกครั้งเดียว 6,000 บาท
-ค่าหนังสือเดินทาง 1,500 บาท
-ค่าตรวจสุขภาพ 2,300 บาท
-ค่าตรวจโรคติดเชื้อไวรัสโคโรนา 2019 ประมาณ 1,000 บาท
-ค่าประกันสุขภาพโรคติดเชื้อไวรัสโคโรนา 2019 ประมาณ 1,000 บาท
-ค่าทดสอบฝีมือแรงงาน 500 บาท
-ค่าตรวจสอบประวัติอาชญากรรม 100 บาท
-ค่าสมาชิกกองทุนเพื่อช่วยเหลือคนหางานไปทำงานในต่างประเทศ 400 บาท
.
ผู้ที่สนใจไปทำงานต่างประเทศ สามารถสอบถามข้อมูลเพิ่มเติมได้ที่ สายด่วน 1506 กด 2 หรือลงทะเบียนผ่านเว็บไซต์ toea.doe.go.th (ลงทะเบียนแจ้งความประสงค์ไปทำงานต่างประเทศ)
.
อ่านเพิ่มเติม คลิก https://www.thaigov.go.th/news/contents/details/53415
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 20 มกราคม 2565
สธ.จัดศูนย์ฉีดวัคซีนโควิด 19 เพิ่มความครอบคลุมการฉีดวัคซีนในพื้นที่ กทม.
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์บริการฉีดวัคซีนโควิด 19 เอเชียทีค เดอะ ริเวอร์ฟรอนท์ โดยโรงพยาบาลเลิดสิน กรมการแพทย์ ให้ประชาชนเข้าถึงบริการได้สะดวกยิ่งขึ้น ช่วยเพิ่มความครอบคลุมการฉีดวัคซีนในพื้นที่ กทม.
วันนี้ (20 มกราคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สมศักดิ์ อรรฆศิลป์ อธิบดีกรมการแพทย์ และคณะผู้บริหารกระทรวงสาธารณสุข ตรวจเยี่ยมศูนย์บริการฉีดวัคซีนโควิด 19 พร้อมมอบโล่ประกาศเกียรติคุณให้กับ โครงการ เอเชียทีค เดอะ ริเวอร์ฟรอนท์ ที่ให้การสนับสนุนภารกิจศูนย์ฉีดวัคซีน และกล่าวว่า รัฐบาลและกระทรวงสาธารณสุขมีนโยบายเร่งฉีดวัคซีนโควิด 19 ให้กับประชาชน โดยเฉพาะเข็มกระตุ้นเพื่อเพิ่มภูมิคุ้มกัน ลดการป่วยหนักและเสียชีวิต ซึ่งในพื้นที่ กทม. แม้จะมีหน่วยงานของ กรุงเทพมหานคร ดูแลเป็นหลัก แต่กรมการแพทย์ได้ให้โรงพยาบาลในสังกัดที่ตั้งอยู่ในพื้นที่ จัดศูนย์บริการฉีดวัคซีนโควิด 19 ได้แก่ ศูนย์ฉีดวัคซีนกลางบางซื่อ โดยสถาบันโรคผิวหนังและหน่วยงานเครือข่าย, ศูนย์ฉีดวัคซีนห้างสรรพสินค้าเดอะมอลล์ บางกะปิ และศูนย์ฉีดวัคซีนศูนย์การค้าแฟชั่นไอส์แลนด์ โดยโรงพยาบาลนพรัตนราชธานี และศูนย์ฉีดวัคซีน เอเชียทีค เดอะ ริเวอร์ฟรอนท์ โดยโรงพยาบาลเลิดสิน เพื่อเสริมการดำเนินการ ช่วยเพิ่มความครอบคลุมการได้รับวัคซีน รวมถึงให้ประชาชนสามารถเข้าถึงบริการได้สะดวกยิ่งขึ้น นอกจากนี้ยังมีสถาบันสุขภาพเด็กแห่งชาติมหาราชินี ร่วมจัดบริการให้กับเด็กนักเรียนโรงเรียนต่างๆ ใน กทม. ด้วย
ทั้งนี้ ศูนย์ฉีดวัคซีนโควิด 19 เอเชียทีค เดอะ ริเวอร์ฟรอนท์ เริ่มเปิดให้บริการตั้งแต่วันที่ 20 พฤศจิกายน 2564 ถึง 19 มกราคม 2565 ให้บริการฉีดวัคซีนสะสม 63,492 โดส แบ่งเป็น แอสตร้าเซนเนก้า 8,425 โดส ไฟเซอร์ 55,067 โดส เบื้องต้นกำหนดให้บริการถึงวันที่ 28 กุมภาพันธ์ 2565 ทุกวันจันทร์-วันศุกร์ เวลา 9.00 – 15.00 น. เว้นวันเสาร์-วันอาทิตย์และวันหยุดนักขัตฤกษ์
******************************* 20 มกราคม 2565
วันจันทร์ที่ 28 กุมภาพันธ์ 2565
กรมธนารักษ์เปิดระบบให้ดูรายการทรัพย์สินที่จะเปิดประมูลได้แล้วตั้งแต่บัดนี้เป็นต้นไป
กรมธนารักษ์เปิดประมูลขายที่ราชพัสดุที่ได้มาโดยคำพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตาม กม. ปปง. ป.ป.ช. โดยเปิดประมูลผ่านระบบอิเล็กทรอนิกส์ Treasury e-Auction ครั้งที่ 1 ของปี 2565 ช่วงปลาย มี.ค.65
วันนี้ (28 กุมภาพันธ์ 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า กรมธนารักษ์จะเปิดประมูลขายที่ราชพัสดุที่ได้มาโดยคำพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตามกฎหมาย ปปง. ป.ป.ช. โดยจะเปิดประมูลผ่านระบบอิเล็กทรอนิกส์ Treasury e-Auction ครั้งที่ 1 ของปี 2565 ในช่วงปลายเดือนมีนาคม 2565
อธิบดีกรมธนารักษ์กล่าวต่อว่า กรมธนารักษ์ได้เปิดระบบ Treasury e-Auction เพื่อให้ประชาชนได้ค้นหา เลือกชมทรัพย์สินได้แล้วตั้งแต่บัดนี้เป็นต้นไป ซึ่งในครั้งนี้จะมีการนำที่ราชพัสดุออกมาเปิดประมูลออนไลน์ จำนวน 44 รายการ อยู่ในพื้นที่กรุงเทพมหานคร และอีก 13 จังหวัด ได้แก่ นนทบุรี ชลบุรี พระนครศรีอยุธยา ยโสธร ปทุมธานี ภูเก็ต เชียงใหม่ ลำพูน สมุทรปราการ นครสวรรค์ กระบี่ กาญจนบุรี และนราธิวาส
ผู้ที่สนใจเข้าร่วมประมูลสามารถเข้าชมทรัพย์สินผ่านทางเว็บไซต์ https://auction.treasury.go.th ได้ตั้งแต่บัดนี้เป็นต้นไป และสามารถลงทะเบียนสมัครสมาชิกและวางเงินประกันการประมูลในระบบประมูลได้ในเดือนมีนาคม 2565 สามารถสอบถามรายละเอียด หรือติดตามข้อมูลข่าวสารของกรมธนารักษ์เพิ่มเติมได้ที่ www.treasury.go.th หรือ Facebook กรมธนารักษ์
วันจันทร์ที่ 14 มีนาคม 2565
โฆษกรัฐบาลย้อนฝ่ายค้าน ไล่นายกฯ ยุบสภาฯ - ลาออก ต้องย้อนไปดูอดีตตัวเองด้วย ทิ้งอะไรไว้ให้แก้ปัญหาบ้าง ชี้การยกกลไกรัฐสภามาอ้างนั้น ที่ผ่านมามาเคารพการทำหน้าที่ในสภาฯ แค่ไหน
โฆษกรัฐบาลย้อนฝ่ายค้าน ไล่นายกฯ ยุบสภาฯ - ลาออก ต้องย้อนไปดูอดีตตัวเองด้วย ทิ้งอะไรไว้ให้แก้ปัญหาบ้าง ชี้การยกกลไกรัฐสภามาอ้างนั้น ที่ผ่านมามาเคารพการทำหน้าที่ในสภาฯ แค่ไหน ติงระวังศึกซักฟอกรอบนี้จะเป็นครั้งสุดท้ายของฝ่ายค้านบางคน
วันที่ 14 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่พรรคร่วมฝ่ายค้านระบุถึงการห้ามนายกฯ ดำรงตำแหน่งเกิน 8 ปี ควรยุบสภาฯ หรือลาออกว่า เชื่อว่าประชาชนคงเบื่อหน่ายเรื่องนี้เต็มที เพราะฝ่ายค้านพูดเรื่องนี้ซ้ำ ๆ วนเวียนมาแล้วหลายต่อหลายรอบ เรียกร้องให้ยุบสภาฯ หรือลาออกมาตลอด 7 ปี เพียงเพราะรับไม่ได้ที่ประชาชนไว้วางใจให้ พล.อ.ประยุทธ์ จันทร์โอชา นายกฯ และรมว.กลาโหม เข้ามาบริหารประเทศเพื่อแก้ปัญหาความเดือดร้อนให้กับประชาชน ทั้ง ๆ ที่ปัญหาเหล่านี้ เช่น การทุจริตคอรัปชันจนมีอดีตรัฐมนตรีต้องติดคุกแล้วถึง 2 คนมาจากสมัยรัฐบาลของพรรคตัวเอง แต่ก็ยังไม่สำนึก ยังอยากจะกลับมามีอำนาจอีก วาทกรรมระบบเผด็จการ รัฐธรรมนูญสืบทอดอำนาจ ฝ่ายค้านพูดแทบจะทุกวัน ทั้ง ๆ ที่สมัยรัฐบาลตัวเองมีความพยายามยิ่งกว่าการสืบทอดอำนาจ ทำพรรคการเมืองเหมือนกับเป็นบริษัท ส่งมอบตำแหน่งให้กับคนในครอบครัวราวกับสมบัติผลัดกันชม ซึ่งสิ่งเหล่านี้น่าอายยิ่งกว่า แต่กลับไม่เคยย้อนดูตัวเองบ้าง
นายธนกร กล่าวอีกว่า นอกจากฝ่ายค้านจะรับไม่ได้ที่พ่ายแพ้ให้กับ พล.อ.ประยุทธ์แล้ว ยังพาลไปถึงองค์กรอิสระต่าง ๆ อีกด้วย เรียกได้ว่าใครที่พูดเข้าข้างฝ่ายค้านก็บอกว่าเขาดี แต่ใครที่เห็นตรงข้ามก็บอกเป็นพวกเดียวกับรัฐบาล นอกจากนี้ การที่ฝ่ายค้านพยายามอ้างกลไกของรัฐสภานั้น ต้องย้อนถามว่า ที่ผ่านมาฝ่ายค้านเคารพกลไกของรัฐสภาจริงหรือไม่ ใช่ฝ่ายค้านหรือไม่ที่ออกไปสนับสนุนการเมืองบนท้องถนน และใช่ฝ่ายค้านหรือไม่ ที่เล่นเกมการเมืองในสภาฯ จนสภาฯ ล่มโดยไม่สนใจว่า เรื่องที่สภาฯ กำลังพิจารณานั้นมีความสำคัญกับประชาชนมากน้อยเพียงใด
“การเลือกตั้งสมัยหน้า อาจจะหมดเวลาของฝ่ายค้านเองแล้วก็เป็นได้ เพราะประชาชนเริ่มเบื่อหน่ายเต็มทีแล้ว หน้าที่ตัวเองไม่คิดทำ เฝ้าแต่หาหนทางให้ตัวเองได้กลับมามีอำนาจอีกครั้ง การอภิปรายไม่ไว้วางใจของฝ่ายค้านที่จะเกิดขึ้นนั้น สุดท้ายแล้วอาจจะกลายเป็นการอภิปรายครั้งสุดท้ายของ ส.ส.ฝ่ายค้านบางคนด้วยซ้ำ เพราะประชาชนเห็นชัดเจนแล้วว่า ตลอด 7 ปีที่ผ่านมาทำอะไรให้ประชาชนบ้างหรือไม่ อย่างไรก็ตาม หากบอกว่าท่านนายกฯ ไม่เหมาะกับการเป็นผู้นำในขณะนี้ บุคลากรของฝ่ายค้านเองก็คงไม่เหมาะกับยุคสมัยนี้ด้วยเช่นกัน ที่ต้องการวุฒิภาวะและความเด็ดขาดในการแก้ปัญหา ไม่ใช่รอคำสั่งถึงจะเริ่มดำเนินการ” นายธนกร กล่าว
วันจันทร์ที่ 18 กรกฎาคม 2565
7 หน่วยงานรัฐ ผนึกกำลังอำนวยความสะดวก ปชช. รับเรื่องร้องทุกข์ผ่านแอปฯ “ทางรัฐ” สะดวก ครบ จบ ในที่เดียว
.....
อีกหนึ่งข่าวดี! เมื่อวันที่ 12 ก.ค. ที่ผ่านมา 7 หน่วยงานรัฐ ได้แก่ กระทรวงดิจิทัลเพื่อเศรษฐกิจและสังคม กระทรวงมหาดไทย สำนักงานปลัดสำนักนายกรัฐมนตรี สำนักงานคณะกรรมการพัฒนาระบบราชการ กรมประชาสัมพันธ์ สำนักงานคณะกรรมการคุ้มครองผู้บริโภค (สคบ.) และสำนักงานพัฒนารัฐบาลดิจิทัล (องค์การมหาชน) ร่วมลงนามบันทึกความร่วมมือ (MOU) การให้บริการอำนวยความสะดวกประชาชนผ่านแอปพลิเคชัน “ทางรัฐ” One Stop Service ที่พร้อมอำนวยความสะดวกและให้บริการประชาชนในแอปฯ เดียว
.
ไม่ว่าจะเป็น ศูนย์รับเรื่องราวร้องทุกข์ของรัฐบาล 1111/ ศูนย์ดำรงธรรมจังหวัด/ การรับและติดตามเรื่องราวร้องทุกข์ของ สคบ./ ระบบศูนย์รวมข้อมูลเพื่อติดต่อราชการ (info.go.th)/ ระบบพอร์ทัลกลางเพื่อประชาชน (Citizen Portal)/ การตรวจสอบเบี้ยยังชีพ/ การชำระค่าอุปโภคบริโภค/ การชำระค่าปรับ เป็นต้น
.
ความร่วมมือครั้งนี้เป็นไปตามยุทธศาสตร์ชาติ 20 ปี ในการบริการประชาชนและประสิทธิภาพภาครัฐ (พ.ศ.2561 - 2580) พัฒนาการให้บริการภาครัฐผ่านการประยุกต์ใช้เทคโนโลยีดิจิทัล เพื่อก้าวสู่การเป็น “รัฐบาลดิจิทัล” ลดภาระค่าใช้จ่ายประชาชน ลดขั้นตอน ลดข้อจำกัด - อุปสรรคต่อการทำธุรกิจและการดำรงชีวิตของประชาชน
.
อ่านเพิ่มเติม คลิกhttps://www.thaigov.go.th/news/contents/details/56799
#ไทยคู่ฟ้า#ร่วมต้านโควิด19
-------------------
วันพุธที่ 27 เมษายน 2565
“2 วัน ขายได้พันล้าน” สลากออมทรัพย์ ธอส. ชุดขาลเพิ่มพูน
ธอส.เปิดขายสลากออมทรัพย์ ชุด “ขาลเพิ่มพูน” ตั้งแต่วันจันทร์ที่ 25 เม.ย.2565 เวลา 9.49 น. ล่าสุด ในวันที่ 26 เม.ย.2565 เวลา 16.30 น. หรือเพียง 2 วัน หลังจากเริ่มจำหน่ายมีลูกค้าประชาชนซื้อสลากแล้วสูงถึง 1.154 ล้านหน่วย คิดเป็นวงเงินจำนวน 1,154 ล้านบา
ธนาคารอาคารสงเคราะห์ เปิดเผยภายหลังจากธนาคารได้เปิดตัวสลากออมทรัพย์ ชุด “ขาลเพิ่มพูน” สลากชุดแรกของประเทศไทย ที่ผู้ซื้อจะมีส่วนทำให้คนไทยมีบ้านโดยตรง หน่วยละ 1,000 บาท (แบ่งเป็น 2 หมวด ๆ ละ 10,000,000 หน่วย) ซึ่งธนาคารได้เปิดขายตั้งแต่วันจันทร์ที่ 25 เมษายน 2565 เวลา 9.49 น. ล่าสุด ในวันที่ 26 เมษายน 2565 เวลา 16.30 น. หรือเพียง 2 วัน หลังจากเริ่มจำหน่ายมีลูกค้าประชาชนซื้อสลากแล้วสูงถึง 1.154 ล้านหน่วย คิดเป็นวงเงินจำนวน 1,154 ล้านบาท สะท้อนให้เห็นถึงความน่าสนใจของสลากออมทรัพย์ ชุด “ขาลเพิ่มพูน” อายุสลาก 3 ปี ผลตอบแทนหน้าสลาก 0.3% ต่อปี ได้สิทธิ์ลุ้นรับเงินรางวัลมูลค่าสูงสุด 2 ล้านบาท ตลอด 36 งวด และมีโอกาสรับผลตอบแทนผันแปรอีก 0.70% ต่อปี รวมรับผลตอบแทน 1% ต่อปี (เงื่อนไขผลตอบแทนผันแปรเป็นไปตามที่ธนาคารกำหนดจากคุณภาพสินเชื่อที่ดีที่สุดของธนาคาร ที่นำเงินสลากออมทรัพย์ชุดขาลเพิ่มพูนไปปล่อยสินเชื่อ) ทั้งนี้ ธนาคารเปิดขายผ่านช่องทาง Mobile Application : GHB ALL และ ธอส. ทุกสาขาทั่วประเทศ จนกว่าจะเต็มกรอบวงเงิน 20,000 ล้านบาท ออกรางวัลครั้งแรกวันจันทร์ที่ 16 พฤษภาคม 2565 สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และ ติดตามข้อมูลข่าวสารได้ที่ Application : GHB ALL และ www.ghbank.co.th
วันอังคารที่ 12 ตุลาคม 2564
รัฐบาล﻿เร่งดำเนินคดี ฉ้อโกง - หลอกขายของออนไลน์ ปชช. สามารถร้องเรียน/ร้องทุกข์ โทร. สายด่วน 1212 และ 1441
....
กระทรวงดิจิทัลเพื่อเศรษฐกิจและสังคม ร่วมกับตำรวจสืบสวนสอบสวนอาชญากรรมทางเทคโนโลยี และหน่วยงานอื่น ๆ กำลังเร่งดำเนินการสืบสวนเอาผิดมิจฉาชีพออนไลน์ คดีฉ้อโกงและหลอกหลวงประชาชน
.
เนื่องจากตั้งแต่เดือนม.ค. - ต.ค. ที่ผ่านมา มีประชาชนร้องเรียนผ่านสายด่วน 1212 เข้ามามาก เช่น การสั่งซื้อสินค้าแล้วไม่ได้รับสินค้า ได้รับสินค้าไม่ตรงตามโฆษณาเป็นต้น
.
สำหรับสัดส่วนการร้องเรียนจากการซื้อผ่านเฟซบุ๊ก สูงสุดถึง 82.4% (19,296 ครั้ง) เว็บไซต์ 4.6% และอินสตาแกรม 4.3%
.
โดยหน่วยงานที่เกี่ยวข้อง จะเร่งดำเนินคดีกับผู้กระทำผิด ตามประมวลกฎหมายอาญา ซึ่งมีโทษจำคุกไม่เกิน 5 ปี หรือปรับไม่เกิน 10,000 บาท หรือทั้งจำทั้งปรับ อีกทั้งยังเป็นความผิดตาม พ.ร.บ. คอมพิวเตอร์ฯ มาตรา 11 ที่ต้องโทษปรับไม่เกิน 100,000 บาท อีกด้วย
.
ประชาชนสามารถร้องเรียน/ร้องทุกข์ ได้ที่
> สายด่วน 1212 และ เบอร์ 1441 สายด่วนตำรวจไซเบอร์
>https://www.1212occ.com/
> อีเมล์ 1212@mdes.go.th
.
อ่านเพิ่มเติมhttps://www.thaigov.go.th/news/contents/details/46795
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 30 มีนาคม 2565
ปลัดเกษตรฯ ติดตามการดำเนินงานโครงการพัฒนาตามพระราชดำริ 7 โครงการ
ปลัดเกษตรฯ ติดตามการดำเนินงานโครงการพัฒนาตามพระราชดำริ 7 โครงการ มอบหน่วยงานที่เกี่ยวข้องสรุปผลลัพธ์การดำเนินงานตามกรอบการติดตามฯ
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมหารือการดำเนินงานโครงการพัฒนาตามพระราชดำริ 7 โครงการ ประกอบด้วย 1) ศูนย์บริการและพัฒนาลุ่มน้ำปายตามพระราชดำริ จังหวัดแม่ฮ่องสอน 2) ศูนย์บริการและพัฒนาที่สูงปางตองตามพระราชดำริ จังหวัดแม่ฮ่องสอน 3) โครงการศูนย์อำนวยการโครงการพัฒนาตามพระราชดำริ อำเภอสันป่าตอง จังหวัดเชียงใหม่ 4) ศูนย์พัฒนาไม้ผลตามพระราชดำริ จังหวัดจันทบุรี 5) ศูนย์บริการการพัฒนาปลวกแดงตามพระราชดำริ จังหวัดระยอง 6) โครงการพัฒนาพื้นที่ราบเชิงเขา จังหวัดสระแก้ว – ปราจีนบุรี ตามพระราชดำริ และ 7) โครงการศูนย์พัฒนาปศุสัตว์ตามพระราชดำริ อำเภอด่านซ้าย จังหวัดเลย ณ ห้องประชุมกระทรวงเกษตรและสหกรณ์ และผ่านระบบการประชุมทางไกลออนไลน์ (Zoom Meeting)
ทั้งนี้ ได้มอบหมายหน่วยงานที่เกี่ยวข้อง ได้แก่ กรมวิชาการเกษตร กรมส่งเสริมการเกษตร กรมพัฒนาที่ดิน กรมชลประทาน และกรมปศุสัตว์ ซึ่งเป็นหน่วยงานที่รับผิดชอบหลัก จัดทำรายงานสรุปผลการดำเนินงานตามกรอบการติดตามผลลัพธ์การดำเนินโครงการพัฒนาตามพระราชดำริ ทั้ง 7 โครงการ และส่งให้กองประสานงานโครงการพระราชดำริ สำนักงานปลัดกระทรวงเกษตรและสหกรณ์ รวบรวมและนำเรียนองคมนตรีพิจารณาต่อไป
วันพฤหัสบดีที่ 16 กันยายน 2564
กรมทางหลวงชนบท ยกระดับเส้นทางสายแยก ทล.4003 - บ้านท้องเกร็ง เสริมท่องเที่ยวเลียบชายฝั่งทะเลด้านตะวันตกของอ่าวไทย จังหวัดชุมพร คาดก่อสร้างแล้วเสร็จเดือนตุลาคม 2564
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 4003 - บ้านท้องเกร็ง อำเภอสวีและทุ่งตะโก จังหวัดชุมพร ส่งเสริมยุทธศาสตร์เส้นทางการท่องเที่ยวเลียบชายฝั่งทะเลด้านตะวันตกของอ่าวไทย (Thailand Riviera)
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 4003 - บ้านท้องเกร็ง อำเภอสวีและทุ่งตะโก จังหวัดชุมพร ส่งเสริมยุทธศาสตร์เส้นทางการท่องเที่ยวเลียบชายฝั่งทะเลด้านตะวันตกของอ่าวไทย (Thailand Riviera) เพิ่มศักยภาพด้านคมนาคมให้สามารถรองรับการเดินทางที่เพิ่มมากขึ้น ขยายพื้นที่เศรษฐกิจ สนับสนุนการท่องเที่ยวได้อย่างเต็มประสิทธิภาพ และพัฒนาคุณภาพชีวิตของประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานโครงข่ายคมนาคมเพื่อการเดินทางด้วยความสะดวกปลอดภัย
ทช. โดยสำนักงานทางหลวงชนบทที่ 11 (สุราษฎร์ธานี) ให้รายละเอียดว่า การท่องเที่ยว ทางทะเลถือเป็นปัจจัยสำคัญในการขับเคลื่อนเศรษฐกิจในกลุ่มจังหวัดภาคใต้ด้านตะวันตกของอ่าวไทย ซึ่งมีลักษณะภูมิประเทศติดชายฝั่งทะเลและมีพื้นที่ชายหาดรวมกันกว่า 800 กิโลเมตร ซึ่งจังหวัดชุมพรนับเป็นหนึ่งในกลุ่มจังหวัดภาคใต้ด้านตะวันตกที่มีวัฒนธรรมและสถานที่ท่องเที่ยวน่าสนใจมากมาย อาทิ เขาดินสอ อุทยานแห่งชาติหมู่เกาะชุมพร หาดทุ่งวัวแล่น หาดทรายรี และจุดชมวิวเขามัทรี ดังนั้นการพัฒนาโครงข่ายทางหลวงชนบท เข้าสู่แหล่งท่องเที่ยวเดิมและแหล่งท่องเที่ยวแห่งใหม่จะนำไปสู่การสร้างรายได้ด้านการท่องเที่ยว ขยายพื้นที่เศรษฐกิจสู่ชุมชน และอำนวยความสะดวกปลอดภัยในการเดินทางให้กับประชาชน
สำหรับการก่อสร้างเส้นทางสายแยก ทล.4003 - บ้านท้องเกร็ง อำเภอสวีและทุ่งตะโก จังหวัดชุมพร จำนวน 2 ช่วง แบ่งเป็นช่วง กม. ที่ 0+310 ถึง 8+125 และช่วง กม. ที่ 8+725 ถึง 9+995 ระยะทางรวม ตลอดโครงการ 9.085 กิโลเมตร งบประมาณ 55.900 ล้านบาท เชื่อมเส้นทางหลวงชนบทสู่แหล่งท่องเที่ยว ในพื้นที่จังหวัดชุมพร โดยทำการปูผิวจราจรแบบแอสฟัลท์ติกคอนกรีต ขนาด 2 ช่องจราจร จากเดิมถนนกว้าง 6.00 เมตร ไหล่ทางกว้างข้างละ 1.50 เมตร จึงดำเนินการขยายความกว้างของช่องจราจรเป็น 7.00 เมตร และไหล่ทางกว้างข้างละ 2.50 เมตร อีกทั้งยังได้ก่อสร้างสะพานคอนกรีตเสริมเหล็ก จำนวน 1 แห่ง ติดตั้งอุปกรณ์อำนวยความปลอดภัย งานเครื่องหมายจราจรบนผิวทาง พร้อมด้วยระบบไฟฟ้าส่องสว่างและทางระบายน้ำคอนกรีตเสริมเหล็ก โครงการก่อสร้างดังกล่าวเป็นการยกระดับมาตรฐานโครงข่ายเส้นทางเพื่อการท่องเที่ยวเลียบชายฝั่งด้านตะวันตกของอ่าวไทย ทำให้เกิดการกระจายรายได้และนำไปสู่การพัฒนาคุณภาพชีวิตความเป็นอยู่ของประชาชนในพื้นที่ อีกทั้งช่วยแก้ไขปัญหาการจราจรในเส้นทางให้มีความสะดวกรวดเร็วและปลอดภัย รองรับการเดินทางท่องเที่ยวที่จะขยายตัวเพิ่มขึ้นในอนาคต โดยปัจจุบันโครงการดังกล่าวมีความคืบหน้าไปแล้วร้อยละ 74 และคาดว่าจะดำเนินการก่อสร้างแล้วเสร็จในเดือนตุลาคม 2564
วันเสาร์ที่ 27 พฤศจิกายน 2564
รองโฆษกฯ เผยความก้าวหน้า 4 วัคซีนสัญชาติไทย อยู่ในขั้นทดสอบในมนุษย์ รัฐบาลสนับสนุนงบประมาณเพื่อการวิจัยและพัฒนาแล้ว กว่า 4.8 พันล้านบาท
รองโฆษกประจำสำนักนายกรัฐมนตรี เผยความก้าวหน้า 4 วัคซีนสัญชาติไทย อยู่ในขั้นทดสอบในมนุษย์ รัฐบาลสนับสนุนงบประมาณเพื่อการวิจัยและพัฒนาแล้ว กว่า 4.8 พันล้านบาท
วันนี้(27พ.ย.64)นางสาวรัชดาธนาดิเรกรองโฆษกประจำสำนักนายกรัฐมนตรีเผยในที่ประชุมศูนย์บริหารสถานการณ์แพร่ระบาดของโรคติดเชื้อโควิด-19 (ศบค.)เมื่อวานนี้นายกรัฐมนตรีได้ติดตามความก้าวหน้าการวิจัยวัคซีนในประเทศไทยซึ่งได้รับการรายงานว่าขณะนี้ทั้ง4วัคซีนกำลังอยู่ในขั้นทดสอบในมนุษย์และได้รับการสนับสนุนงบประมาณเพื่อใช้ในการพัฒนาเป็นระยะรวมวงเงิน4.8พันล้านบาทกล่าวคือ
วัคซีนNDV-HXP-Sที่พัฒนาโดยองค์การเภสัชกรรม(อภ.)ร่วมกับมหาวิทยาลัยมหิดลได้รับงบประมาณจากรัฐบาลผ่านสถาบันวัคซีนแห่งชาติ (สวช.)แล้ว45.88ล้านบาททดสอบในมนุษย์ระยะที่2แล้วตั้งแต่16ส.ค. 64คาดว่าจะทราบผลภายในเดือนนี้(ธ.ค. 64)อยู่ระหว่างทำคำของบประมาณเพื่อรับการสนับสนุนสำหรับการทดสอบระยะที่3
วัคซีนChula-Cov19พัฒนาโดยศูนย์วิจัยวัคซีนคณะแพทยศาสตร์จุฬาลงกรณ์มหาวิทยาลัยได้รับงบประมาณจากรัฐบาลผ่านสถาบันวัคซีนแห่งชาติ(สวช.)จำนวน375ล้านบาททดสอบในมนุษย์ระยะที่2เริ่มส.ค. 64คาดว่าจะทราบผลภายในเดือนธันวาคมนี้และสำหรับการทดสอบทางคลินิกระยะที่3และการผลิตเพื่อขึ้นทะเบียนวัคซีนเพื่อใช้ในภาวะฉุกเฉินครม.ได้อนุมัติงบประมาณจากพรก.เงินกู้กรอบวงเงิน2,316ล้านบาทเป็นที่เรียบร้อยแล้ว
วัคซีนBaiya SARS-CoV-2 Vaxพัฒนาโดยบริษัทใบยาไฟโตฟาร์มซึ่งเป็นบริษัทสตาร์ทอัพของจุฬาลงกรณ์มหาวิทยาลัยได้รับงบประมาณจากพรก.เงินกู้ฯ160ล้านบาทในช่วงต้นขณะนี้อยู่ในช่วงทดสอบในมนุษย์ระยะที่1เริ่มตั้งแต่ต.ค. 64และล่าสุดครม.ได้อนุมัติกรอบวงเงิน1,309ล้านบาทจากพรก.เงินกู้เพื่อใช้ในการวิจัยและพัฒนาวัคซีนในส่วนของการทดสอบในมนุษย์ระยะที่3ด้วย
และวัคซีนโควิเจนโดยบริษัทไบโอเนท-เอเชียได้รับงบประมาณจากพรก.เงินกู้แล้ว650ล้านบาทได้ทำการสอบในมนุษย์ระยะที่1แล้วตั้งแต่วันที่25มิ.ย. 64เพื่อศึกษาความปลอดภัยและการกระตุ้นภูมิคุ้มกันขณะนี้อยู่ระหว่างการเตรียมการทดสอบในระยะที่2
“นายกรัฐมนตรีให้ความสำคัญและพร้อมสนับสนุนงบประมาณในการวิจัยและพัฒนาวัคซีนสัญชาติไทยในทุกขั้นตอนตั้งแต่กระบวนการR & D การทดสอบประสิทธิภาพการขึ้นทะเบียนเพื่อให้สามารถนำมาใช้ได้ครบวงจรเสริมความมั่นคงทางวัคซีนของประเทศถือเป็นอีกความหวังในการควบคุมการแพร่ระบาดโรคโควิด-19และเป็นการเพิ่มศักยภาพด้านการจัดการสาธารณสุขของประเทศในระยะยาวด้วย”นางสาวรัชดากล่าว
———————-
วันพฤหัสบดีที่ 12 พฤษภาคม 2565
“ชัยวุฒิ” แจงปิดลาซาด้า รอฟังศาล ชี้ต่างชาติทำธุรกิจขอให้เคารพสิทธิเเละจิตใจของคนไทยด้วย
“ชัยวุฒิ” แจงปิดลาซาด้า รอฟังศาล ชี้ต่างชาติทำธุรกิจขอให้เคารพสิทธิเเละจิตใจของคนไทยด้วย
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคมเปิดเผยระหว่างเป็นประธานเปิดงานสำมะโนธุรกิจและอุตสาหกรรมณโรงแรมเซ็นทราบายเซ็นทาราศูนย์ราชการเเจ้งวัฒนะเกี่ยวกับกรณีการปิดเว็บไซต์ของลาซาด้าว่าต้องดำเนินการตามกระบวนการยุติธรรมตามกฎหมายขณะนี้ทางกระทรวงดิจิทัลฯกำลังรวบรวมพยานหลักฐานทำงานร่วมกับเจ้าหน้าที่ตำรวจและนำส่งเรื่องให้ศาลเร็วๆนี้ หากพบว่ามีความผิดทั้งผู้จัดทำผู้ว่าจ้างผู้รับจ้างคนแสดงคนที่ไปโพสต์ไปแชร์ทั้งหมดเหล่านี้ได้มีการรวบรวมพยานหลักฐานส่งไปให้ศาลพิจารณาว่าจะตัดสินว่าใครผิดบ้างก็จะลงโทษอย่างไรก็เป็นเรื่องของกระบวนการยุติธรรมตามกฎหมาย
ทั้งนี้ตามกฎหมายเรายังปิดลาซาด้าไม่ได้เป็นเรื่องกระบวนการยุติธรรมซึ่งดำเนินการไปตามขั้นตอนอยู่ที่การพิจารณาของศาลซึ่งขณะนี้เจ้าหน้าที่ตำรวจอยู่ระหว่างรวบรวมพยานหลักฐาน                 ส่วนกรณีที่ประชาชนมีความไม่พอใจในสิ่งที่ลาซาด้าได้ทำเพราะว่ากระทบต่อความรู้สึกคนไทยทั้งประเทศนั้นอันนี้ก็เป็นสิทธิของพี่น้องประชาชนหรือขององค์กรต่างๆที่จะแบนลาซาด้า คนไทยมีสิทธิที่จะต่อต้านหรือไม่เห็นด้วยในสิ่งที่ลาซาด้าทำ
“ผมว่ามันเป็นสิทธิของแต่ละฝ่ายก็ขอให้ทุกคนเข้าใจว่าสังคมไทยก็มีบริบทมีค่านิยมที่แตกต่างจากต่างประเทศก็อยากให้ทุกคนที่มาทำธุรกิจในเมืองไทยเข้าใจในสิ่งนี้ด้วย”นายชัยวุฒิกล่าว
************
วันเสาร์ที่ 23 เมษายน 2565
"อนุทิน" ยันเตรียมพร้อม "3 พอ" รองรับดูแลรักษาโควิดหลังสงกรานต์
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โควิด 19 ของประเทศไทยยังทรงตัว เตรียมพร้อม "เจอ แจก จบ" ดูแลกลุ่มอาการสีเขียว พร้อมเร่งฉีดวัคซีนลดความเสี่ยงเกิดอาการรุนแรงและเสียชีวิต โดยผู้สูงอายุ 60 ปีขึ้นไปที่ครบกำหนดฉีดเข็มกระตุ้น
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โควิด 19 ของประเทศไทยยังทรงตัว เตรียมพร้อม "เจอ แจก จบ" ดูแลกลุ่มอาการสีเขียว พร้อมเร่งฉีดวัคซีนลดความเสี่ยงเกิดอาการรุนแรงและเสียชีวิต โดยผู้สูงอายุ 60 ปีขึ้นไปที่ครบกำหนดฉีดเข็มกระตุ้นไปแล้ว 70% ยันระบบดูแลรักษามีความพร้อมหากติดเชื้อเพิ่มขึ้นหลังสงกรานต์ ทั้งเตียงพอ ยาพอ และหมอพอ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ขณะนี้สถานการณ์โรคโควิด 19 ของประเทศไทยยังทรงตัว ติดเชื้อประมาณวันละ 2 หมื่นราย หลังเทศกาลสงกรานต์ยังต้องติดตามและเฝ้าระวังสถานการณ์การติดเชื้อต่ออีก 2 สัปดาห์ อย่างไรก็ตาม กระทรวงสาธารณสุขได้เตรียมพร้อมรองรับการดูแลผู้ติดเชื้อ ซึ่งส่วนใหญ่เป็นกลุ่มอาการสีเขียว คือ ไม่มีอาการหรือมีอาการเล็กน้อย โดยมีระบบการดูแลแบบผู้ป่วยนอกและแยกกักที่บ้าน หรือ เจอ แจก จบ ซึ่งสามารถรับบริการได้ในสถานพยาบาลและร้านยาที่เข้าร่วมโครงการของ สปสช. นอกจากนี้ ยังสามารถติดต่อเพื่อขอเข้าระบบHome Isolation ได้เช่นกัน สิ่งสำคัญคือต้องลดผู้ป่วยกลุ่มสีเหลืองและสีแดงที่จะมีความเสี่ยงอาการรุนแรงและเสียชีวิตลงให้มีน้อยที่สุด โดยเร่งรณรงค์ให้ประชาชนมารับการฉีดวัคซีนโควิด 19 ทั้งเข็มปกติและเข็มกระตุ้น โดยเฉพาะกลุ่มเสี่ยง คือ ผู้สูงอายุ 60 ปีขึ้นไป และผู้ที่มีโรคประจำตัวเรื้อรัง
นายอนุทินกล่าวต่อว่า ส่วนกรณีติดเชื้ออาการรุนแรง ได้เตรียมความพร้อมรองรับ 3 พอ คือ 1.เตียงพอ ซึ่งได้รับความร่วมมือจากประชาชนที่ติดเชื้อไม่มีอาการหรืออาการน้อย เข้าสู่ระบบการดูแลรักษาที่บ้าน ทำให้มีอัตราครองเตียงสีเหลืองและสีแดงในโรงพยาบาลประมาณ 30% และหากจังหวัดใดเริ่มมีอัตราครองเตียงสูงเกิน 50% จะมีการขยายเตียงรองรับเพิ่มขึ้น 2.ยาพอ โดยมีทั้งยารักษาตามอาการ ยาฟ้าทะลายโจร และยาต้านไวรัสต่างๆ คือ ฟาวิพิราเวียร์, เรมดิซิเวียร์, โมลนูพิราเวียร์ และแพกซ์โลวิด ซึ่งผู้ป่วยทุกรายไม่จำเป็นต้องได้รับยาต้านไวรัส บางส่วนหายเองได้ การใช้ยาจึงขึ้นอยู่กับดุลยพินิจของแพทย์ในการเลือกจ่ายยาที่เหมาะสมกับผู้ป่วย และ 3.หมอพอ มีบุคลากรทางการแพทย์พร้อมให้การดูแลรักษา ทั้งนี้ กระทรวงสาธารณสุขจะบริหารจัดการทั้ง 3 ด้านให้มีความเพียงพอเพื่อให้ประชาชนมั่นใจว่าจะได้รับการดูแลอย่างเหมาะสม
"สำหรับการฉีดวัคซีนโควิด 19 เข็มแรกสามารถฉีดได้ประมาณ 56 ล้านคน คิดเป็นประมาณ 85% เหลือผู้ที่ยังไม่มารับการฉีดวัคซีน 9-10 ล้านคน ต้องเร่งรณรงค์ให้มารับวัคซีนเพิ่มขึ้น ส่วนการฉีดเข็มกระตุ้นในผู้สูงอายุ 60 ปีขึ้นไป อยู่ที่ 39.7% ซึ่งไม่ถือว่าน้อยเพราะส่วนหนึ่งยังไม่ถึงกำหนดเข้ารับเข็มกระตุ้น โดยคนที่ถึงกำหนดฉีดเข็มกระตุ้นและได้รับการฉีดแล้วอยู่ที่ประมาณ 70%" นายอนุทินกล่าว
************************************** 23 เมษายน 2565
วันศุกร์ที่ 21 มกราคม 2565
ศบค.เปิดลงทะเบียน Test and Go เริ่ม 1 ก.พ.65
วันศุกร์ที่ 21 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบเปิดรับลงทะเบียนเข้าราชอาณาจักรแบบ Test and Go ตั้งแต่วันที่ 1 ก.พ.65 พร้อมเพิ่มพื้นที่นำร่องการท่องเที่ยวแบบ Sandbox ใน 2 จังหวัด ได้แก่ อ.บางละมุง เมืองพัทยา อ.ศรีราชา อ.เกาะสีชัง อ.สัตหีบ เฉพาะ ต.นาจอมเทียน ต.บางเสร่ จ.ชลบุรี และ เกาะช้าง จ.ตราด โดยให้เดินทางเชื่อมโยงในกลุ่มพื้นที่ Sandbox ด้วยกันได้ในช่วง 7 วันแรก ขยายเวลานั่งดื่มแอลกอฮอล์ในร้านอาหารสำหรับพื้นที่สีเหลืองและสีฟ้า จากไม่เกินเวลา 21.00 น. เป็น 23.00 น. โดยต้องเป็นร้านที่ผ่าน SHA+ หรือ Thai Stop COVID 2 Plus เท่านั้น และปฏิบัติตามมาตรการ COVID Free Setting อย่างเคร่งครัด ส่วนมาตรการ WFH ของหน่วยงานต่าง ๆ ยังคงสิ้นสุดที่ 31 ม.ค.65 ตามเดิม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 14 พฤศจิกายน 2564
ยกเว้นค่าธรรมเนียมรายปี ร้านสปา - นวดเพื่อสุขภาพ สถานดูแลผู้สูงอายุ จากผลกระทบโควิด-19
....
กรมสนับสนุนบริการสุขภาพ ขยายเวลายกเว้นค่าธรรมเนียมการประกอบกิจการสถานประกอบการเพื่อสุขภาพรายปีแก่ผู้รับอนุญาตประกอบกิจการสปาและกิจการนวดเพื่อสุขภาพ หรือเพื่อเสริมความงาม ออกไปอีกเป็นระยะเวลา 1 ปี ตั้งแต่วันที่ 18 มี.ค. 65 - 17 มี.ค. 66
.
และยกเว้นค่าธรรมเนียมการประกอบกิจการรายปีแก่ผู้รับอนุญาตประกอบกิจการการดูแลผู้สูงอายุหรือผู้มีภาวะพึ่งพิง เป็นระยะเวลา 2 ปี นับตั้งแต่วันที่ 15 ต.ค. 64 เป็นต้นไป
สำหรับค่าธรรมเนียมใบอนุญาตประกอบกิจการสปา และกิจการการดูแลผู้สูงอายุหรือผู้มีภาวะพึ่งพิงที่จัดให้มีที่พำนักอาศัย หรือมีการพักค้างคืน อยู่ที่ปีละ 1,000 บาท
ส่วนกิจการนวดเพื่อสุขภาพหรือเสริมความงาม และกิจการการดูแลผู้สูงอายุหรือผู้มีภาวะพึ่งพิงที่ให้บริการดูแลระหว่างวัน โดยไม่มีการพักค้างคืน มีค่าธรรมเนียมฯ ปีละ 500 บาท
.
ซึ่งการยกเว้นค่าธรรมเนียมนี้ สามารถช่วยลดภาระและบรรเทาผลกระทบให้แก่ผู้ประกอบการดังกล่าว จำนวนกว่า 10,000 แห่ง ที่ได้รับผลกระทบจากโรคโควิด-19 ซึ่งจะส่งผลดีต่อระบบเศรษฐกิจต่อไป
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 16 ธันวาคม 2564
กรมทางหลวงชนบท คว้ารางวัลองค์กรคุณธรรมต้นแบบ ประจำปี 2564 ส่งเสริมธรรมาภิบาลและการปฏิบัติงานด้วยความสุจริต
ตามนโยบายของรัฐมนตรีว่าการกระทรวงคมนาคม ภายใต้แผนแม่บทส่งเสริมคุณธรรมแห่งชาติ ฉบับที่ 1
กรมทางหลวงชนบท (ทช.) กระทรวงคมนาคม ได้รับรางวัลองค์กรคุณธรรมต้นแบบ ประจำปีงบประมาณ 2564 ตามโครงการส่งเสริมชุมชน องค์กร อำเภอ และจังหวัดคุณธรรม โดยคณะกรรมการส่งเสริมคุณธรรมแห่งชาติ กรมการศาสนา กระทรวงวัฒนธรรม ภายใต้แผ่นแม่บทส่งเสริมคุณธรรมแห่งชาติ ฉบับที่ 1 (พ.ศ. 2559 - 2564)
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า คณะกรรมการส่งเสริมคุณธรรมแห่งชาติ กรมการศาสนา กระทรวงวัฒนธรรม ได้พิจารณามอบรางวัลให้กับองค์กรสังกัดกระทรวงคมนาคมที่มีคุณธรรม และจริยธรรมด้านการปฏิบัติงานระหว่างผู้นำองค์กรและผู้ปฏิบัติงาน จำนวน 159 องค์กร ตามโครงการส่งเสริมชุมชน องค์กร อำเภอ และจังหวัดคุณธรรม ซึ่งจากการปฏิบัติงานที่ผ่านมา ทช. ได้ยึดหลักการส่งเสริมให้คนในองค์กร มีทัศนคติ วิธีคิด และการประพฤติปฏิบัติที่สะท้อนการมีคุณธรรม จริยธรรม และค่านิยมที่ดี ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่คำนึงถึงความสำคัญในเรื่องของธรรมาภิบาล และเน้นย้ำให้หน่วยงานในสังกัดยึดมั่นในการปฏิบัติหน้าที่ด้วยความความซื่อสัตย์สุจริต โปร่งใส ดังนั้น ทช. โดยกองส่งเสริมจริยธรรมและป้องกันการทุจริต จึงได้จัดทำข้อมูลเพื่อเข้ารับการประเมินองค์กรคุณธรรมดังกล่าว ซึ่งมีเกณฑ์การประเมินผลจากการดำเนินงานที่ประสบความสำเร็จทั้งในกระบวนการพัฒนา การเปลี่ยนแปลงพฤติกรรมที่สะท้อนการมีคุณธรรม จริยธรรม และคุณภาพในเชิงประจักษ์ รวมถึงมีองค์ความรู้ที่สามารถถ่ายทอดและเป็นแหล่งเรียนรู้ให้กับองค์กรต่าง ๆ ได้
ทั้งนี้การประเมินผลคะแนนและระดับองค์กรคุณธรรม แบ่งออกเป็น 3 ระดับ ได้แก่ ระดับที่ 1 องค์กรส่งเสริมคุณธรรม ระดับที่ 2 องค์กรคุณธรรม และระดับที่ 3 องค์กรคุณธรรมต้นแบบ โดย ทช. ได้รับรางวัลในระดับสูงสุดหรือรางวัลระดับที่ 3 องค์กรคุณธรรมต้นแบบ ประจำปีงบประมาณ 2564 ซึ่งแสดงให้เห็นถึงการดำเนินงานขององค์กรที่มีคุณธรรมและธรรมาภิบาลจากความร่วมมือกันภายในองค์กร การส่งเสริมให้บุคลากรนำคุณธรรมและจริยธรรมมาปรับใช้ในกระบวนการทำงานเพื่อให้ประสบผลสำเร็จในการปฏิบัติงานต่อไปในอนาคต
วันพุธที่ 18 พฤษภาคม 2565
​โฆษกรัฐบาลเผย นายกรัฐมนตรีสั่งการส่วนราชการในพื้นที่ เร่งสำรวจความเสียหายช่วยเหลือ-เยียวยาประชาชนจากพายุฝน/น้ำท่วมฉับพลันโดยเร็ว
​โฆษกรัฐบาลเผย นายกรัฐมนตรีสั่งการส่วนราชการในพื้นที่ เร่งสำรวจความเสียหายช่วยเหลือ-เยียวยาประชาชนจากพายุฝน/น้ำท่วมฉับพลันโดยเร็ว
วันนี้ 18 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ำเตือน ขอให้ประชาชนระวังอันตรายจากพายุฝนและฝนที่ตกสะสมซึ่งอาจทำให้เกิดน้ำท่วมฉับพลันและน้ำป่าไหลหลาก และเพิ่มความระมัดระวังในการสัญจรผ่านบริเวณที่มีฝนฟ้าคะนองเพิ่มมากขึ้น พร้อมกำชับให้กรมป้องกันและบรรเทาสาธารณภัย (ปภ.) เร่งประสานจังหวัดและหน่วยงานที่เกี่ยวข้องสำรวจความเสียหายและให้การช่วยเหลือผู้ประสบภัยในเบื้องต้นเพื่อบรรเทาความเดือดร้อนของประชาชน โดยเฉพาะบ้านเรือนที่ได้รับความเสียหายขอให้เร่งดำเนินการซ่อมแซมให้ประชาชนสามารถอาศัยได้ พร้อมกันนี้ ขอให้กองทัพส่งทหารช่างลงพื้นที่ให้ความช่วยเหลือประชาชนอีกทางหนึ่ง
โฆษกประจำสำนักนายกรัฐมนตรี กล่าวว่า ช่วงนี้อิทธิพลมรสุมตะวันตกเฉียงใต้พัดปกคลุมทะเลอันดามัน ประเทศไทย และอ่าวไทย ประกอบกับความกดอากาศสูงหรือมวลอากาศเย็นจากประเทศจีนแผ่ลงมาปกคลุมภาคตะวันออกเฉียงเหนือและทะเลจีนใต้ ทำให้ประเทศไทยตอนบนมีฝนฟ้าคะนองเพิ่มขึ้น ลมกระโชกแรง และฝนตกหนักถึงหนักมากบางแห่งในพื้นที่ภาคเหนือ ภาคตะวันออกเฉียงเหนือ ภาคกลาง ภาคตะวันออก รวมถึง กทม.และปริมณฑล ส่งผลให้เกิดฝนตกหนัก และเกิดวาตภัยในหลายพื้นที่ ขอให้ประชาชนระมัดระวังติดตามการแจ้งเตือนข่าวสารจากส่วนราชการอย่างใกล้ชิด หากต้องการขอความช่วยเหลือ สามารถขอความช่วยเหลือจากเจ้าหน้าที่ภาครัฐในพื้นที่ หรือทางไลน์ “ปภ.รับแจ้งเหตุ 1784” โดยเพิ่มเพื่อน Line ID @1784DDPM และสายด่วนนิรภัย 1784 ตลอด 24 ชั่วโมง รวมถึงติดตามได้ที่แอป “THAI DISASTER ALERT”
"นายกรัฐมนตรีห่วงใยพี่น้องประชาชนที่ประสบอุทกภัย/วาตภัย เห็นใจ และเข้าใจความยากลำบากของผู้ที่ได้รับความเดือดร้อน เน้นย้ำให้ ปภ.เร่งสำรวจความเสียหาย ดำเนินการจ่ายเงินเยียวยาให้ผู้ประสบภัยฟ้าฝนโดยเร็วที่สุด ขอให้ทำงานเชิงรุกมากยิ่งขึ้น อย่าให้ประชาชนรอการเยียวยานานจนเกินไป อะไรที่สามารถช่วยเหลือบรรเทาความเดือดร้อนในเบื้องต้นได้ขอให้รีบดำเนินการ โดยเฉพาะส่วนท้องถิ่น ซึ่งอยู่ในพื้นที่รับรู้ปัญหามากที่สุด ขอให้ลงพื้นที่ประสบอุทกภัย/วาตภัยทันที สิ่งสำคัญที่สุดคือชีวิตของประชาชน อย่าให้เกิดการสูญเสียขึ้น" นายธนกรฯ กล่าว
วันพุธที่ 2 กุมภาพันธ์ 2565
รัฐมนตรีว่าการกระทรวงยุติธรรม แสดงความเสียใจเหยื่อมือปืน 4 ศพเมืองจันท์ ส่งสยจ.เร่งเยียวยา
รัฐมนตรีว่าการกระทวงยุติธรรม แสดงความเสียใจเหยื่อมือปืน 4 ศพเมืองจันท์ ส่งสยจ.เร่งเยียวยา ชี้ผู้ก่อเหตุอันตรายไม่สลด หากมีกฎหมายJSOC จะเป็นเกราะป้องกันช่วยให้สังคมปลอดภัย วอนทุกภาคส่วนช่วยผลักดัน ยันจะทำให้สำเร็จในรัฐบาลชุดนี้ ไม่อยากให้กฎหมายดีๆตกไป
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี มีผู้เสียชีวิตจากการถูกยิงรวม 4 ราย ที่ อ.สอยดาว จ.จันทบุรี เมื่อวันที่ 30 ม.ค. ว่า ตนต้องขอแสดงความเสียใจกับครอบครัวของผู้เสียชีวิตทั้งหมด ตนยอมรับว่าเรื่องนี้เป็นเหตุสะเทือนขวัญ และสังคมทักท้วงในเรื่องเมื่อผู้ต้องหาคนนี้พ้นโทษออกมาสังคมจะปลอดภัยได้อย่างไร ญาติและครอบครัวของผู้เสียชีวิตยังหวาดระแวงกับเหตุการณ์ที่เกิดขึ้นอยู่ ซึ่งในส่วนของบทบาทหน้าที่ของกระทรวงยุติธรรม สิ่งแรกที่เราทำได้คือการช่วยเหลือเยียวยาผู้เสียหาย ตามพ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา โดยสำนักงานยุติธรรมจังหวัดจันทบุรี ได้ส่งเจ้าหน้าที่พบครอบครัวผู้เสียชีวิต เพื่อช่วยเหลือและได้แจ้งสิทธิต่างๆแล้ว เบื้องต้นจะได้รับเงินเยียวยารายละ 150,000 บาท ขึ้นอยู่กับดุลพินิจในการพิจารณาของคณะอนุกรรมการ ซึ่งเงินเหล่านี้ไม่ได้มากมาย แต่เราต้องเอาสิทธิยื่นให้กับประชาชนที่เดือดร้อน
นายสมศักดิ์ กล่าวอีกว่า การแก้ปัญหานี้เราต้องแก้ที่ต้นเหตุ ซึ่งตนได้เดินหน้าจัดทำ ร่าง พ.ร.บ. มาตรการป้องกันการกระทำผิดซ้ำในความผิดเกี่ยวกับเพศหรือที่ใช้ความรุนแรง หรือเรียกง่ายๆว่า กฎหมายJSOC ซึ่งเสนอเข้าสู่การพิจารณาของสภาผู้แทนราษฎรแล้ว และได้ผ่านวาระแรกเข้าสู่การตั้งคณะกรรมาธิการเพื่อพิจารณาต่อไป ตนอยากให้ประชาชนออกมาช่วยกันสนับสนุนร่างกฎหมายดังกล่าว เพราะเป็นกฎหมายที่เราทำเพื่อพวกท่านทุกคน ซึ่งกฎหมายนี้จะช่วยในการเฝ้าระวัง 7 กลุ่มผู้ต้องขังคดีร้ายแรง คือ 1. ฆ่าข่มขืน 2. ฆ่าข่มขืนเด็ก 3.ฆาตกรต่อเนื่อง 4. ฆาตกรโรคจิต 5. สังหารหมู่ 6. ชิงทรัพย์โดยการปล้นฆ่า และ 7.นักค้ายาเสพติดรายสาคัญ เพื่อให้ลูกหลานและคนในครอบครัวของพวกเรามีความปลอดภัย ป้องกันพวกโรคจิตและพวกใช้ความรุนแรงมากระทำ หากเรารับรู้ว่ามีคนอันตรายอยู่ในสังคม ก็จะไม่มีคนตาย
"บุคคลที่ก่อเหตุนี้ยังมีพฤติกรรมก้าวร้าวระหว่างการทำแผนประกอบคำรับสารภาพ ไม่มีท่าทีลดความรุนแรงลง ยังดูน่ากลัว และยังบอกกับตำรวจว่าทั้ง 4 คนที่ยิงไปนั้นสมควรตาย จึงทำให้ครอบครัวของผู้เสียชีวิตไม่สบายใจและหวาดกลัว ดังนั้นทางแก้ไขคือ การทำกฎหมทาย JSOC เพื่อเป็นเกราะป้องกันให้สังคม และทำให้สังคมน่าอยู่มากขึ้น หากพวกเราช่วยกันผลักดัน กฎหมายจะสำเร็จภายในรัฐบาลชุดนี้ ผมไม่อยากให้กฎหมายที่เป็นประโยชน์ต่อสังคมแบบนี้เสร็จไม่ทันและต้องตกไป ผมยืนยันจะเร่งทำอย่างเต็มที่"นายสมศักดิ์ กล่าว
วันอังคารที่ 19 ตุลาคม 2564
กระทรวงยุติธรรม มอบโล่รางวัลแก่ผู้ชนะโครงการประกวดคลิปวิดีโอสั้นเพื่อการเผยแพร่ภารกิจกองทุนยุติธรรม
กระทรวงยุติธรรม มอบโล่รางวัลแก่ผู้ชนะโครงการประกวดคลิปวิดีโอสั้นเพื่อการเผยแพร่ภารกิจกองทุนยุติธรรม  ในหัวข้อ “กองทุนยุติธรรมพึ่งได้ประชาชนยิ้มออก : Justice Fund, Bring smile to people” ในรูปแบบออนไลน์
ในวันอังคารที่ ๑๙ ตุลาคม ๒๕๖๔ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม เป็นประธานพิธีมอบโล่รางวัลแก่ผู้ชนะโครงการประกวดคลิปวิดีโอสั้น เพื่อการเผยแพร่ภารกิจกองทุนยุติธรรมในหัวข้อ “กองทุนยุติธรรมพึ่งได้ประชาชนยิ้มออก : Justice Fund, Bring smile to people” ในรูปแบบออนไลน์ ผ่านระบบ Cisco Webex Meeting ของกระทรวงยุติธรรม โดยมี นายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม ผู้อำนวยการกอง/สำนัก ในสังกัดสำนักงานปลัดกระทรวงยุติธรรม ตลอดจนนักเรียน นิสิต นักศึกษา เยาวชน ที่ส่งผลงานเข้าประกวดและได้รับรางวัลในประเภทต่างๆ และสื่อมวลชน เข้าร่วม
ภายในงานมีการฉายวีดิทัศน์ร่วมแสดงความยินดีจากนายสมศักดิ์ เทพสุทิน รัฐมนตรีว่าการกระทรวงยุติธรรม และศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นอกจากนี้ ยังมีการฉายคลิปวิดีโอสั้นที่ได้รับรางวัลจากการประกวดให้กับผู้เข้าร่วมงานรับชมผ่านรูปแบบออนไลน์
โอกาสนี้ นายวัลลภ นาคบัว รองปลัดกระทรวงยุติธรรม ได้กล่าวชื่นชมกับเยาวชนที่ได้รับรางวัล ถือเป็นกระบอกเสียงที่ส่งต่อเรื่องราวภารกิจของกองทุนยุติธรรมไปยังครอบครัว ชุมชน สังคม ให้รับรู้และเข้าถึงภารกิจของกองทุนยุติธรรมต่อไป
สำหรับโครงการดังกล่าว สำนักงานกองทุนยุติธรรมจัดขึ้น เพื่อประชาสัมพันธ์ภารกิจกองทุนยุติธรรมให้เป็นที่รู้จัก และส่งเสริมการมีส่วนร่วมในการขับเคลื่อนภารกิจกองทุนยุติธรรมของนักเรียน นิสิต นักศึกษา เยาวชนทั่วไป ได้มีโอกาสถ่ายทอดเรื่องราวของกองทุนยุติธรรม ผ่านมุมมอง แนวคิดใหม่ๆ และช่วยสร้างสรรค์ผลงานในรูปแบบคลิปวิดีโอสั้น ไปเผยแพร่ประชาสัมพันธ์ตามสื่อต่าง ๆ ให้เกิดประโยชน์ให้ประชาชนรับรู้และเข้าถึงกองทุนยุติธรรม โดยมีกลุ่มเป้าหมายจากทั่วประเทศให้ความสนใจสมัครเข้าร่วมโครงการฯ จำนวน ๒๘๐ ทีม โดยคณะกรรมการได้ดำเนินการคัดเลือกเรื่องที่มีคุณสมบัติผ่านหลักเกณฑ์ จำนวน ๒๕๒ ทีม และมีทีมเข้ารับการอบรมความรู้กับเกี่ยวกับภารกิจกองทุนยุติธรรม เทคนิคการตัดต่อ คลิปวิดีโอสั้น จำนวน ๒๔ ทีม จนสามารถนำความรู้ไปต่อยอด ถ่ายทอดออกมาเป็นผลงานคลิปวีดีโอสั้น สอดคล้องตามวัตถุประสงค์ของโครงการฯ
โดยผู้ที่ได้รับรางวัลโครงการประกวด คลิปวิดีโอสั้นเพื่อการเผยแพร่ภารกิจกองทุนยุติธรรมในหัวข้อ “กองทุนยุติธรรมพึ่งได้ประชาชนยิ้มออก : Justice Fund, Bring smile to people” มีทั้งหมด ๕ ทีม ได้แก่
- รางวัลชนะเลิศ ทีม S.P.T Entertainment โรงเรียนสตรีพัทลุง จังหวัดพัทลุง
- รางวัลรองชนะเลิศอันดับ ๑ ทีมสามแม่ครัว โรงเรียนศรียาภัย จังหวัดชุมพร
- รางวัลรองชนะเลิศอันดับ ๒ และรางวัล Popular Vote ทีม What if มหาวิทยาลัยศรีปทุม
- รางวัลชมเชย ทีม KK มหาวิทยาลัยกรุงเทพ มหาวิทยาลัยเชียงใหม่ มหาวิทยาลัยล้านนา และทีมลูกหมูสามตัว โรงเรียนสามัคคีวิทยาคม จังหวัดเชียงราย
วันพุธที่ 25 สิงหาคม 2564
โฆษกรัฐบาล เผย นายกฯ กำชับ ดูแลประชาชนทุกกลุ่มอย่างเต็มความสามารถ ควบคู่กับการควบคุมการแพร่ระบาด แจงเงินช่วยเหลือผู้ประกันตน ม.33 ใน 16 จังหวัด โอนแล้วกว่า 600 ล้าน
โฆษกรัฐบาล เผย นายกฯ กำชับ ดูแลประชาชนทุกกลุ่มอย่างเต็มความสามารถ ควบคู่กับการควบคุมการแพร่ระบาด แจงเงินช่วยเหลือผู้ประกันตน ม.33 ใน 16 จังหวัด โอนแล้วกว่า 600 ล้าน ส่วน ม.39 โอนแล้ว 5.6 พันล้าน ขณะที่ ม.40 รอรับระหว่าง 24 - 25 ส.ค. วันละ 2 ล้านคน
วันที่ 25 ส.ค.64 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงความคืบหน้าโครงการเยียวยานายจ้างและผู้ประกันตน ม. 33 ม. 39 และ ม. 40 ที่ได้รับผลกระทบจากสถานการณ์โควิด-19 ว่า เมื่อวันที่ 20 สิงหาคม 2564 ที่ผ่านมา กระทรวงแรงงาน โดยสำนักงานประกันสังคม ได้โอนเงินเยียวยาให้ผู้ประกันตน ม. 33 ลูกจ้างสัญชาติไทยคนละ 2,500 บาท ในพื้นที่ 16 จังหวัด (นครราชสีมา ระยอง ราชบุรี สระบุรี สุพรรณบุรี กาญจนบุรี ลพบุรี เพชรบูรณ์ ประจวบคีรีขันธ์ ปราจีนบุรี เพชรบุรี ตาก อ่างทอง นครนายก สมุทรสงคราม สิงห์บุรี) รวม 249,235 คน เป็นเงินกว่า 623 ล้านบาท ส่วนนายจ้างในพื้นที่ 16 จังหวัด ที่จะได้รับเงินเยียวยาให้กับลูกจ้างไม่เกิน 200 คน คนละ 3,000 บาท ตามเงื่อนไขที่ระบุไว้นั้น สำนักงานประกันสังคมกำลังทยอยตรวจสอบข้อมูลที่นายจ้างกรอกไว้ในระบบ E-Service และจะทำการโอนเข้าบัญชีที่ระบุไว้ทุกวันศุกร์
โฆษกรัฐบาล ยังกล่าวถึงเงินช่วยเหลือผู้ประกันตน ม. 39 และ ม. 40 ด้วยว่า เมื่อวันที่ 23 สิงหาคม 2564 สำนักงานประกันสังคม ได้เริ่มโอนเงินช่วยเหลือผู้ประกันตน ม. 39 ในพื้นที่ 13 จังหวัด (กรุงเทพฯ นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา สงขลา ฉะเชิงเทรา ชลบุรี พระนครศรีอยุธยา) รวม 1.12 ล้านคน เป็นเงินกว่า 5.6 พันล้านบาท ส่วน ม. 40 ในพื้นที่ 13 จังหวัด มีจำนวน 4.5 ล้านคน ทำการโอนระหว่างวันที่ 24 - 25 สิงหาคม 2564 วันละ 2 ล้านคน จากนั้นวันที่ 26 สิงหาคม 2564 โอนที่เหลืออีก 5 แสนคน เป็นเงิน 22,482 ล้านบาท สำหรับกำหนดการโอนเงินให้ผู้ประกันตน ม.39 และ ม.40 ในกลุ่ม 16 จังหวัด (กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สิงห์บุรี สมุทรสงคราม สระบุรี สุพรรณบุรี และอ่างทอง) จำนวน 802,397 คน จะได้รับเงินเยียวยาตั้งแต่วันที่ 27 สิงหาคม 2564 เป็นต้นไป ทั้งนี้ ผู้ประกันตน ม. 33 ม. 39 และ ม. 40 ในพื้นที่ 13 จังหวัดล็อกดาวน์ จะได้รับเงินเยียวยา ระยะเวลา 2 เดือน ส่วนผู้ประกันตน ม. 33 ม. 39 และ ม. 40 ในพื้นที่ 16 จังหวัดที่ประกาศล็อกดาวน์ภายหลังจะได้รับเงินเยียวยา 1 เดือน ซึ่งผู้ประกันตนสามารถตรวจสอบสิทธิได้ที่เว็บไซต์สำนักงานประกันสังคม www.sso.go.th/eform_news
“พล.อ.ประยุทธ์ จันทร์โอชา นายกฯ และรมว.กลาโหม ห่วงใยพี่น้องประชาชนทุกคน ทุกกลุ่ม จึงกำชับให้หน่วยงานที่เกี่ยวข้อง ต้องดูแลประชาชนทุกกลุ่มอย่างเต็มความสามารถ เร่งหาหนทางเพื่อช่วยเหลือทางด้านเศรษฐกิจกับพี่น้องประชาชนทุกกลุ่ม โดยเฉพาะกลุ่มพ่อค้าแม่ค้า รวมถึงผู้ประกอบการขนาดกลาง และขนาดย่อมทั่วประเทศที่ได้รับผลกระทบอย่างหนักจากโควิด-19 ควบคู่ไปกับการควบคุมสถานการณ์การแพร่ระบาด ซึ่งรัฐบาลและหน่วยงานที่เกี่ยวข้องต่างทุ่มเทสรรพกำลังอย่างเต็มที่ในทุกๆ ด้าน เพื่อช่วยบรรเทาความเดือดร้อนของพี่น้องประชาชนที่เกิดขึ้นให้ได้มากที่สุด”โฆษกรัฐบาลกล่าว
วันพุธที่ 10 พฤศจิกายน 2564
ธ.ก.ส. – โลตัส ร่วมสร้างธุรกิจและโอกาสทางการตลาดให้กับเกษตรกรและผู้ประกอบการภาคเกษตร
ธ.ก.ส. จับมือโลตัส ส่งเสริมโอกาสทางการตลาดให้เกษตรกรและผู้ประกอบการ SMEs เกษตร โดยนำสินค้ามาจำหน่ายในสาขาโลตัสทั่วประเทศ ควบคู่การพัฒนาศักยภาพการผลิต เพื่อตอบโจทย์ผู้บริโภคและการแข่งขันในตลาด พร้อมเพิ่มช่องทางบริการทางการเงินของ ธ.ก.ส.
ธ.ก.ส. จับมือโลตัส ส่งเสริมโอกาสทางการตลาดให้เกษตรกรและผู้ประกอบการ SMEs เกษตร โดยนำสินค้ามาจำหน่ายในสาขาโลตัสทั่วประเทศ ควบคู่การพัฒนาศักยภาพการผลิต เพื่อตอบโจทย์ผู้บริโภคและการแข่งขันในตลาด พร้อมเพิ่มช่องทางบริการทางการเงินของ ธ.ก.ส. ทั้ง ตู้ ATM การเปิดสาขา ธ.ก.ส. ในสาขาโลตัส และ Banking Agent เพื่อให้ลูกค้ามีทางเลือกในการทำธุรกรรมมากยิ่งขึ้น
วันนี้ (8 พฤศจิกายน 2564) ณ ห้างโลตัส สาขารามอินทรา กรุงเทพฯ นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และ ดร.นริศ ธรรมเกื้อกูล ประธานคณะผู้บริหารกลุ่มโลตัสส์ เอเชีย-แปซิฟิก เป็นสักขีพยานในพิธีลงนามบันทึกความเข้าใจ “การส่งเสริมผู้ประกอบการ SMEs และเกษตรกรไทยให้เติบโตอย่างยั่งยืน” ระหว่างนายภานิต ภัทรสาริน รองผู้จัดการ ธ.ก.ส. กับ นายสมพงษ์ รุ่งนิรัติศัย ประธานคณะผู้บริหารโลตัส ประเทศไทย บริษัท เอก-ชัย ดีสทริบิวชั่น ซิสเทม จำกัด เพื่อส่งเสริมโอกาสทางการตลาดและเพิ่มช่องทางการจำหน่ายสินค้าให้กับเกษตรกรและผู้ประกอบการ SMEs เกษตร และการเพิ่มช่องทางการบริการทางการเงินของ ธ.ก.ส. เพื่อให้ลูกค้ามีทางเลือกในการทำธุรกรรมมากยิ่งขึ้น
นายธนารัตน์ งามวลัยรัตน์ ผู้จัดการ ธ.ก.ส. กล่าวว่า ธ.ก.ส. มีเป้าหมายในการยกระดับขีดความสามารถ ในการแข่งขัน โดยส่งเสริมให้เกษตรกร ผู้ประกอบการ SMEs เกษตรและสถาบันเกษตรกร เข้าถึงตลาดที่มีศักยภาพ มีช่องทางการจำหน่ายสินค้าที่หลากหลายรูปแบบ ทั้งออฟไลน์ ออนไลน์ ธ.ก.ส. จึงได้ร่วมมือกับห้างโลตัส เพื่อดำเนินธุรกิจร่วมกันทั้งในด้านการเพิ่มช่องทางการตลาด โดยคัดเลือกสินค้าจากเกษตรกรและผู้ประกอบการ SMEs เกษตร ที่เป็นลูกค้า ธ.ก.ส. ที่มีคุณภาพ มีศักยภาพการผลิต และตอบโจทย์ความต้องการของผู้บริโภคมาจำหน่ายผ่านช่องทางต่าง ๆ ของโลตัส ทั้งในประเทศและต่างประเทศ ผ่านกิจกรรม Online Business Matching and Commercial Lab และการนำสินค้าเกษตรที่น่าสนใจจากโลตัสมาจำหน่ายที่สาขา ธ.ก.ส. อีกทั้งมีการจัดกิจกรรมสร้างองค์ความรู้และถ่ายทอดข้อมูลที่เป็นประโยชน์ด้านการพัฒนาการผลิต การพัฒนาสินค้า การเตรียมการจำหน่ายสินค้าผ่านช่องทางการค้าขายปลีกแบบสมัยใหม่ (Modern Trade) ตลอดจนด้านอื่น ๆ ที่จำเป็นให้กับเกษตรกรและผู้ประกอบการ SMEs เกษตร รวมไปถึงการต่อยอดด้านธุรกิจ โดยจะพิจารณาที่ดินของ ธ.ก.ส. เป็นที่ตั้งของสาขาโลตัสในรูปแบบมินิซุปเปอร์มาเก็ต (Go Fresh) เพื่อสร้างรายได้และประโยชน์ร่วมกัน
ด้านบริการทางการเงิน ธ.ก.ส. กับโลตัสได้มุ่งสร้างความสะดวกสบายโดยการเพิ่มช่องทางการทำธุรกรรมให้แก่ลูกค้า ทั้งการติดตั้งเครื่องบริการธุรกรรมอัตโนมัติของ ธ.ก.ส (ตู้ ATM CDM และอื่น ๆ) ในสาขาโลตัส รวมถึงการพิจารณาเปิดสาขา ธ.ก.ส. ภายในสาขาของโลตัส ทั้งในพื้นที่กรุงเทพมหานครและต่างจังหวัด และการเพิ่มโลตัสเป็นตัวแทนให้บริการ Banking Agent นอกจากนี้ ยังให้สิทธิประโยชน์กับคู่ค้า ผู้บริโภค พนักงานโลตัส อาทิ การให้สินเชื่อเงื่อนไขพิเศษแก่ผู้ประกอบการที่เป็นคู่ค้าของโลตัส เพื่อสนับสนุนแหล่งเงินทุนแก่เกษตรกรและผู้ประกอบการ SMEs เกษตร ที่มีศักยภาพ มีความต้องการเงินทุนเพื่อพัฒนาธุรกิจหรือนวัตกรรม การจัดกิจกรรมมอบส่วนลดค่าสินค้าและบริการต่างๆ เช่น การสะสมแต้มเพื่อแลกส่วนลดและของกำนัล รวมทั้งการพิจารณาให้สินเชื่อสวัสดิการเงินกู้ฉุกเฉินแก่พนักงานโลตัสในเงื่อนไขพิเศษ เป็นต้น